केनाल से नहीं बढ़ी पानी की आवक, क्लोजर 27 से
जोधपुर | इंदिरानहर परियोजना से जोधपुर को ज्यादा पानी की सप्लाई पर सहमति नहीं बन पाई है। परियोजना के अधिकारियों ने 27 मार्च से 18 अप्रैल तक क्लोजर लेना तय कर दिया है। हालांकि जोधपुर को पॉडिंग सिस्टम से पानी देने का आश्वासन भी दिया है। विभाग के एसई कैलाश रामदेव के अनुसार अभी कायलाना में 210 एमसीएफटी पानी है जो 8-9 दिन चल सकेगा। शहर में जल संकट हो इसलिए उन्होंने लोगों से पेयजल व्यर्थ बहाने की अपील की है। पिछले कई दिनों से जोधपुर को 195 क्यूसेक पानी ही मिलने के कारण कायलाना में पानी का स्टोरेज पर्याप्त नहीं हो पाया। अफसरों ने 6 मार्च से जोधपुर की सप्लाई में वृद्धि करने का भरोसा दिलाया था, लेकिन इस पर सहमति नहीं बनी। जलदाय विभाग के अतिरिक्त मुख्य अभियंता जयसिंह के मुताबिक अभी जितना पानी मिल रहा है उससे गर्मियों में दिक्कत हो सकती है। हालांकि विभाग शहरी क्षेत्र में 15 नए स्थानों पर लगे ट्यूबवैल को पाइप से जोड़कर जल सप्लाई सुचारू रखने की कोशिश कर रहा है। 104 ट्यूबवैल पहले से जुड़े हैं। नए पॉइंट में बीजेएस क्षेत्र सहित कई इलाकों है जहां ट्यूबवैल का पानी नहाने-धोने, बर्तन धोने आदि के काम सकेगा।
hin_Deva hin_Deva